CELEX: C2007/183/65
Language: da
Date: 2007-08-04 00:00:00
Title: Sag T-163/07: Sag anlagt den 8. maj 2007 — SC Gerovital Cosmetics mod KHIM — SC Farmec (GEROVITAL H3 Prof. Dr. A. Aslan)

4.8.2007   
            
            
               DA
            
            
               Den Europæiske Unions Tidende
            
            
               C 183/33
            
         Sag anlagt den 8. maj 2007 — SC Gerovital Cosmetics mod KHIM — SC Farmec (GEROVITAL H3 Prof. Dr. A. Aslan)
   (Sag T-163/07)
   (2007/C 183/65)
   Stævningen er affattet på engelsk
   Parter
   
      Sagsøger: SC Gerovital Cosmetics SA (Bukarest, Rumænien) (ved lawyer D Boştinşă)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Farmec SA (Cluj-Napoca, Rumænien)
   Sagsøgerens påstande
   
               —
            
            
               Afgørelse truffet den 27. februar 2007 af Andet Appelkammer ved Kontoret for Harmonisering i det Indre Marked (Varemærker og Design) i sag R 271/2006-2 — GEROVITAL H3 annulleres
            
         
               —
            
            
               Annullationsafdelingens afgørelse af 23. december 2005, i forbindelse med en begæring om, at Harmoniseringskontorets referencenummer 872C 0000986 034, EF-varemærke nr. 986034 GEROVITAL H3 erklæres ugyldigt, annulleres
            
         
               —
            
            
               Harmoniseringskontoret betaler sagens omkostninger.
            
         Søgsmålsgrunde og væsentligste argumenter
   
      Det registrerede EF-varemærke, der begæres erklæret ugyldigt: EF-figurmærket, der indeholder ordbestanddelene »GEROVITAL H3 Prof. Dr. A. Aslan« for varer og tjenesteydelser i klasse 3 og 42 — ansøgning nr. 986034
   
      Indehaver af EF-varemærket: SC Gerovital Cosmetics SA
   
      Indgiveren af begæringen om, at EF-varemærket erklæres ugyldigt: Farmec SA
   
      Indgiverens varemærke eller tegn: Det nationale figurmærke »Gerovital H3 PROF. DR. ANA ASLAN« for visse varer i klasse 3
   
      Annullationsafdelingens afgørelse: EF-varemærket erklæret ugyldigt i dets helhed
   
      Appelkammerets afgørelse: Klagen afvist
   
      Søgsmålsgrunde: Tilsidesættelse af artikel 52 og artikel 53, stk. 2, i Rådets forordning nr. 40/94.
   Sagsøgeren er af den opfattelse, at det rumænske figurmærke, som sagsøgeren delvist fik overdraget — med hensyn til bestemte varer nævnt i overdragelseskontrakten — af indehaveren af de internationale og nationale varemærkeregistreringer, er et tidligere velkendt varemærke, som har et sådant renommé i mere end en medlemsstat. Sagsøger påstår således at være berettiget til prioritet og eneret med henblik på registrering.
   I modsætning til rettighederne for den anden part i annullations- og klagesagen (herefter »Farmec«) påstår sagsøgeren endvidere at have videre rettigheder over varemærket, både for så vidt angår sortimentet af kosmetiske produkter, som selskabet har ret til at fremstille, og deres sammensætning. Ud fra antagelsen om at de to selskaber har lige gode og veldefinerede rettigheder over varemærket GEROVITAL H3 Prof. Dr. A. Aslan vedrørende beskyttelsens intensitet, bør det alders/forrangs-aspekt, som Farmec henviser til, ifølge sagsøgeren ikke have nogen betydning.
   Endelig har sagsøgeren gjort gældende, at selskabets ejendomsrettigheder ville blive alvorligt påvirket, hvis det ikke kunne få internationale anerkendelse og beskyttelse af de rettigheder, der følger af overdragelseskontrakten, selv om sagsøgeren påstår at være i besiddelse af de fulde rettigheder og beskyttelse i Rumænien.